Ceraunia
Ceraunia sive Ceraunii (montes) vel Ceraunimontes (Graece: Κεραυνίων όρος sive Κεραύνια ορη, Albanice: Mali Kanalit) sunt montes litorales in Albania meridiana siti. Secundum Ionium mare pertinent ab Onchesmo per 100 chiliometra usque ad Oricum. Summi montes sunt: Maja e Çikës (2045 m) et Maja e Qorres (2018 m). Prope transitum nomine Llogara (altitudo: 1027 m) montes se in catenam occidentalem orientalemque dividunt. Catena occidentalis litori vicina etiam Acroceraunia (τὰ ἄκρα Κεραύνια) nominatur.